stanford-oval/wikipedia huggingface dataset:
חנן בישא

חנן בישא (=הרע) היה כינויו של עבריין יהודי בבלי שהתפרסם במעשי הנזק שעשה. חי בבבל בתקופת הדור השני של האמוראים. פעמים אחדות עמד לדין לפני רב הונא, ראש ישיבת סורא, על מעשיו. בתלמוד הבבלי נאמר שהיה קשה עד בלתי אפשרי להוציא ממנו ממון ותשלומים על נזקיו.
מפורסם במיוחד המעשה הבא, המובא פעמיים בתלמוד הבבלי בו חנן בישא תקע לאדם אחד באוזנו (היכה אותו על האוזן, או שצעק לתוכה). אמר לו רב הונא לתת לאותו אדם חצי זוז, אך לחנן היה זוז מעוך (פחות בערכו). חנן ביקש לתת לאותו אדם את הזוז ולקבל עודף של חצי זוז, אך לא היה לאותו אדם עודף. משכך, חנן תקע שוב באוזנו (בכך התחייב בחצי זוז נוסף), ונתן את המטבע לנפגע בעבור שני המקרים.
מסופר עליו שפעם אחת גנב גלימה ומכר אותה. בהקשר זה העיד עליו התלמוד שלא היה מפורסם במעשי גנבה ושוד, אלא במעשים רעים אחרים, כנזקים וחבלות.
הערות שוליים

↑  תלמוד בבלי, מסכת בבא קמא, דף קט"ו, עמוד א'.
↑  תלמוד בבלי, מסכת בבא קמא, דף ל"ז, עמוד א' ותלמוד בבלי, מסכת בכורות, דף נ', עמוד ב'. בתרגום חופשי מארמית ובהרחבה לצורך הבנת הסיפור.
↑  פירוש רש"י לבבא קמא צ ע"א, "התוקע לחברו".
↑  תלמוד בבלי, מסכת בבא קמא, דף קט"ו, עמוד א': "וחנן בישא גנב גלימא וזבנה, אתא לקמיה דרב הונא, א"ל לההוא גברא: זיל שרי עביטך! שאני חנן בישא, כיון דליכא לאישתלומי מיניה, כלא הוכר דמי. אמר רבא: אם גנב מפורסם הוא, לא עשו בו תקנת השוק. והא חנן בישא דמפורסם הוה, ועשו בו תקנת השוק! נהי דמפורסם לבישותא, לגניבותא לא מפורסם".
| --- | --- |
בקרת זהויות :  NLI: 987013126469105171
יש לי חלום

מרטין לותר קינג באנדרטת לינקולן במהלך "המצעד לוושינגטון למען תעסוקה ושוויון", 28 באוגוסט 1963, עת נשא את נאומו "יש לי חלום" (ברקע: אנדרטת וושינגטון).
"יש לי חלום" (באנגלית: "I Have a Dream") הוא השם שניתן לנאומו הציבורי של מרטין לותר קינג, שבו קרא לשוויון בין-גזעי ולקץ האפליה על רקע זה בארצות הברית.
קינג נאם ב-28 באוגוסט 1963, על מדרגות אנדרטת לינקולן, בזמן "המצעד לוושינגטון למען תעסוקה וחירות", מול 250,000 מפגינים.
נאום זה היה לרגע מעצב בתולדות התנועה לזכויות האזרח בארצות הברית, ולמאבקם של השחורים בארצות הברית, ונחשב לאחד הנאומים הטובים והידועים ביותר בהיסטוריה.
סקר שערכו חוקרים מאוניברסיטת ויסקונסין–מדיסון, הכתיר את הנאום כנאום הטוב ביותר במאה העשרים[דרוש מקור].
אחד ממנהיגי התנועה לזכויות האזרח תיאר את הנאום באומרו, "לד"ר קינג היה את הכוח, היכולת, והקיבולת להפוך את אותן מדרגות של אנדרטת לינקולן למקום שייצרב לעד בתודעה.
בנאומו הוא יידע, חינך ונתן השראה, ולא רק האנשים שנכחו שם הקשיבו, אלא גם אנשים לאורך כל ארצות הברית, ואף הדורות שעדיין לא נולדו."
רקע

ביוני 1963 הוגשה הצעת חוק על ידי הנשיא ג'ון קנדי המסדירה את נושא זכויות האזרח וההצבעה של השחורים בארצות הברית, על מנת לתמוך בהצעת החוק ערכו מנהיגי התנועה למען זכויות האזרח צעדת תמיכה המונית בוושינגטון הבירה, קינג ושאר מנהיגי התנועה הסכימו לשמור על נאומים בעלי אופי רגוע כדי להימנע ממרי אזרחי שהפך לסימן ההיכר של התנועה.
הנאום

נאומו של קינג תוכנן במקורו להיות מחווה להכרזת העצמאות של ארצות הברית וכן לנאום גטיסברג של אברהם לינקולן, מאה שנה אחרי שניתן בפנסילבניה.
זכויות יוצרים

המאבק על זכויות היוצרים של הנאום מתנהל במספר ערכאות בארצות הברית. השאלה המשפטית היא האם יש זכויות יוצרים לנאום ששודר בשידור חי ברדיו ובטלוויזיה והוקלט על ידי רבים, וזכויות היוצרים שלו נרשמו על ידי קינג רק מאוחר יותר. בית המשפט קבע בתיק "עזבון מרטין לותר קינג נ' CBS" (אנ') כי השידור לא פגע בזכותו של קינג לקבל תמלוגים בגין הנאום.
בתרבות בישראל

בסוף שנות ה-60 פורסם בישראל השיר "יש לי חלום", שנכתב על ידי יחיאל מוהר והולחן על ידי משה וילנסקי. השיר, שבוצע על ידי יהורם גאון ועל ידי דורית ראובני, עוסק בחלום על חופש, אחווה ושלום (”יש לי חלום, והוא ממש יותר מכל ממש ... ושיר פתאום ישירו ילדים מעם אל עם”).
בשנת 1972 יצא בישראל המחזמר אל תקרא לי שחור ובו בלט השיר "יום יבוא", שמילותיו מתבססות על הנאום. השיר משתמש בחזות של המאבק לזכויות האזרח כדי להסוות ביקורת על מעמד המזרחים בחברה.
בספרו "מקהלה הונגרית" מתאר יגאל שוורץ את הרושם העז שהותיר בו הנאום, בעת ששמע אותו בהיותו בכיתה ג': "לא הבנתי מילה, אבל הצטמררתי כולי, הקול הילך עלי קסם, הגביה את קומתי והצמיח לי כנפיים. האמנתי לו בלי לראות אותו ובלי להבין את כוונותיו ומטרותיו."
הערות שוליים

↑  יגאל שוורץ, מקהלה הונגרית, הוצאת דביר, 2014, עמ' 114–115
↑  2. יום יבוא - השיר והמילים - אתר המוסיקה, באתר sites.google.com
| --- | --- |
בקרת זהויות :  NLI: 987007340781905171  GND: 1048502503  LCCN: no2009018311  MusicBrainz release group: 02f941c4-a14e-49bd-9ed4-0252cbce98c4  MusicBrainz work: abcada2f-8f61-4577-b55f-a19275542669  SUDOC: 18745678X  VIAF: 306121650   WorldCat (עם VIAF): 306121650
Say Don't Go

| --- | --- |
 שיר בביצוע טיילור סוויפט
 מתוך האלבום 1989 (Taylor's Version)
 יצא לאור:  27 באוקטובר 2023
 אורך:  279 שנייה 
 חברת תקליטים:  ריפבליק רקורדס 
 הפקה:  ג'ק אנטונוף, טיילור סוויפט 
 
"Say Don't Go" (בעברית: אמור 'אל תלכי') הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת 1989 (Taylor's Version).
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 4 |  |
|  עולמי | בילבורד גלובל ללא ארצות הברית | 13 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הסטרימינג | 4 |  |
|  ארצות הברית | מצעד השירים הדיגיטליים | 9 |  |
|  ישראל | היטליסט | 89 |  |
|  קנדה | קנדה הוט 100 | 5 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
סיכום
| בכל העולם | — | 20,000 |
הערות שוליים

↑  Billboard Global 200, בילבורד, ‏11 בנובמבר 2023 (באנגלית אמריקאית)
↑  Billboard Global Excl. US, בילבורד, ‏11 בנובמבר 2023 (באנגלית אמריקאית)
↑  Billboard Hot 100™, בילבורד, ‏11 בנובמבר 2023 (באנגלית אמריקאית)
↑  Hot Rock & Alternative Songs, בילבורד, ‏11 בנובמבר 2023 (באנגלית אמריקאית)
↑  Digital Song Sales, בילבורד, ‏11 בנובמבר 2023 (באנגלית אמריקאית)
↑  היטליסט – מצעד המוזיקה של ישראל, באתר מאקו, ‏6 בנובמבר 2023
↑  Billboard Canadian Hot 100, בילבורד, ‏11 בנובמבר 2023 (באנגלית אמריקאית)
↑  CERTIFICADOS, Pro-Música Brasil (ב־Brazilian Portuguese)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: f1bb636f-883e-4bd6-8bc7-9a493fff0164
מחלף שורק

| --- | --- |
 תאריך הקמה:  2004
 מיקום:  יד בנימין
 כבישים במחלף:    כביש 3   כביש 6   כביש 7
 מסילות במחלף:  מסילת הדרום
 אתרים סמוכים:  נחל שורק
 קואורדינטות:  31°48′00″N 34°49′49″E﻿ / ﻿31.8°N 34.83022222°E﻿ / 31.8; 34.83022222
 
  (למפת השפלה מוגדלת) מחלף שורק(למפת השפלה רגילה) מחלף שורק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף שורק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף שורק
 
מחלף שורק הוא אחד המחלפים הגדולים בשפלה הדרומית. הוא סמוך לנחל שורק ומכאן שמו. המחלף מחבר את כביש 3, כביש 6 וכביש 7 שחלקו המזרחי מסתיים במחלף.
המחלף מורכב משני חלקים, וכל אחד מהם מורכב ממחלף יהלום ולולאה. הוא נפתח לתנועה בשנת 2004 עם פתיחת החלק המרכזי של כביש 6 והוא מהווה את קצהו הדרומי של קטע זה. בשנת 2007 נפתח לתנועה קטע נוסף בכביש 6 הממשיך מן המחלף דרומה.
ראו גם

כבישי ישראל
ליגת העל של קוראסאו

| --- | --- |

 שם מלא:  ליגת העל של קוראסאו בכדורגל
 כינוי:  פרומה דיוויזיהון
 תחום:  כדורגל
 ארגון:  Curaçao Football Federation 
 מדינות:  קוראסאו קוראסאו
 קונפדרציה:  CONCACAF
 קבוצות:  10
 תקופת הפעילות:  1921–הווה (כ־103 שנים)
 אלופה נוכחית:  יונג הולנד (2022) 
 מירב הזכיות:  בריו טראפרס (21 זכיות)
 www.ffk.cw
 
ליגת העל של קוראסאו (בהולנדית: Curaçao Promé Divishon) היא הליגה העליונה בכדורגל בקוראסאו, שמאורגנת על ידי התאחדות הכדורגל של קוראסאו, כאשר במקור היא נוסדה בשנת 1974 תחת האנטיליים ההולנדיים, ולאחר מכן והיא נוסדה מחדש בשנת 2010, עם פירוק האנטילים ההולנדיים לישויות מדיניות שונות חדלה ההתאחדות של האנטילים ההולנדיים להתקיים. נבחרת קוראסאו בכדורגל והגביע ששוחק עד עכשיו ירשה אותה כחברה בפיפ"א ואילו סנט מארטן ובונייר הקימו התאחדויות וליגות שונות משלהם.
הקבוצה הבולטת ביותר בליגה היא קבוצת בריו טראפרס (שמקורה בעיר הבירה וילמסטאד) ולה 21 אליפויות. שנייה בדירוג היא קבוצת יונג הולנד גם היא מהעיר וילמסטאד ולה 14 אליפויות.
היסטוריה

כבר בנובמבר 1913 ובפברואר 1915 מדווחים משחקים שנערכו במדינת קוראסאו, המועדון הראשון שידוע כי נוסד על האי (ב-1909). ספר רשמי שפורסם לרגל יובל הכסף של הפדרציה, מאשר את קיומו של פדרציה קצרת מועד עם שני מועדונים חברים בלבד (רפובליקה וספרטה). עוד נכתב באותו ספר כי ה-C.V.B. שנוסד ב-1921 פורק בקיץ 1922 בעקבות סכסוך בין המועדונים ליאונידס וספרטה.
בכל אופן התאחדות הכדורגל של קוראסאו ה-C.V.B (בהולנדית: Curaçaosche Voetbal Bond) נוסדה רשמית ב-2 בנובמבר 1921, לאחר האליפות המקומית הראשונה אי פעם, שנערכה במתכונת נוק-אאוט באוגוסט 1921 (ואפשר גם לראות אותה כקודמת הטורניר של ה"קונינגין וילהלמינה ויסלבקר" הראשון שהתקיים ב-1928).
עם זאת, הארגון עצמו (ששונה מאוחר יותר רשמית ל-"FFK, "Federashon Futbol Korsou, הגרסה של שמו בפפיאמנטו, שהפכה לשפה רשמית באי, יחד עם אנגלית, במרץ 2007) לפי מספר מקורות ה-C.V.B. נוסדה בארבע הזדמנויות נפרדות (ופורקה שלוש פעמים) תוך תריסר שנים.
הליגה של 1922/23 אורגנה על ידי ועדה באופן אד הוק לצורך ה-C.V.C. (ועדת הכדורגל של קורסאו). ה-C.V.B. נוסדה שוב באוקטובר 1923. בתחילת 1925 פורקה הפדרציה פעם נוספת ו-C.V.B. נוסדה, עקב בעיות בניצול ובתחזוקה של פארק ג'וליאנה ספורט.
ה- C.V.B הצטרפה לפיפ"א ב-14 במאי 1932, שלוש שנים לאחר ה-S.V.B. (התאחדות הכדורגל של סורינאם) ושמונה שנים לאחר ה-N.I.V.B. (איי הודו המזרחיים ההולנדיים). לפיכך, באותה תקופה הייתה ממלכת הולנד ביתם של ארבע פדרציות חברות בפיפ"א.
בשנת 1939, נוסד הארגון "ארגון ספורט קתולי" - K.S.C. (Katholieke Sport Centrale), אשר תחום הכדורגל שלו ארגן ליגה משלה במהלך מלחמת העולם השנייה ואחריה עד שהתמזגה לתוך ה-C.V.B בסוף 1948.
ב-17 באפריל 1973, שמונה מועדונים (וילמסטאד, קוויק 60, אמ אל די, אמ אס וי., זימאכט, אומגה, סובק ו-די או דבליו) הקימו את V.C.V.F. (התאחדות הכדורגל החופשית של קוראסאו), שלמעשה קיימת עד היום.
בתחילת 1974 עזבו 20 מועדונים את ה-C.V.B. והקים פדרציה חצי מקצועית (ה-Fedprof בקיצור F.F.P.C.: Federashon Futbol Profesional do Corsow) שהתמזגה גם היא בסופו של דבר ל-C.V.B. ופתחה ליגה חצי מקצוענית ראשונה ב-8 בספטמבר 1974.
בין השנים 1960 ל-2010, העפילו האלופים והסגניות מקורסאו לאליפות של האנטילים ההולנדיים, שבה שלטו לאורך חצי המאה של קיומה, וזכו ב-44 מתוך 46 האליפויות ששיחקו.
כאשר התאחדות הכדורגל של האי השתלטה על החברות מה-N.A.V.U. המפורק, השם הרשמי של הפדרציה כפי שנרשם ב-F.I.F.A. שונה ל-C.F.F (התאחדות הכדורגל של קורסאו - Curaçao Football Federation), החל מ-2010.
טבלת אלופות

| אלופות> קבוצה | אלופות> אליפויות | אלופות> שנות זכייה | אלופות>  | אלופות>  |
| --- | --- | --- | --- | --- |
| בריו טראפרס | 21 | 1938/1939, 1940/1942, 1944/1946, 1946/1947, 1947/1948, 1950, 1951, 1953/1954, 1954/1955, 1955/1956, 1956, 1958/1959, 1971/1972, 1975/1976, 1977/1978, 1979/1980, 1980, 1982, 1983, 1984, 1985 |  |  |
| יונג הולנד | 17 | 1925/1926, 1928, 1932, 1935/1936, 1937/1938, 1939/1940, 1943/1944, 1948/1949, 1949/1950, 1952, 1959/1960, 1976/1977, 1981, 1998/1999, 2017/2018, 2021, 2022 |  |  |
| יונג קולומביה | 11 | 1963/1964, 1965/1966, 1966/1967, 1967/1968, 1969/1970, 1973, 1974/1975, 1978/1979, 1988, 1994, 2000 |  |  |
| סית'וק | 9 | 1960/1961, 1961/1962, 1986, 1989, 1990/1991, 1991, 1992, 1993, 1995/1996 |  |  |
| דפורטיבו בארבר | 6 | 2001/2002, 2002/2003, 2003/2004, 2004/2005, 2006/2007, 2014 |  |  |
| סנטרו דומינגוויטו | 6 | 1987, 2012, 2013, 2015, 2016, 2017 |  |  |
| דפורטיבו בנדה אבו | 4 | 1996, 1997, 2005/2006, 2007/2008 |  |  |
| הובנטוט פורטונה | 3 | 2009, 2009/2010, 2010/2011 |  |  |
| ספרטה | 3 | 1921, 1922/1923, 1924/1925 |  |  |
| אסיינטו | 3 | 1929, 1930, 1934/1935 |  |  |
| סחרפנהנפול | 3 | 1964/1965, 1968/1969, 2019/2020 |  |  |
| ג'וליאנה | 1 | 1921/1922 |  |  |
| דויטש פוטבול קלוב | 1 | 1926/1927 |  |  |
| וולהארדינג | 1 | 1931 |  |  |
| טרנסוואל | 1 | 1933 |  |  |
| ראסינג קלוב קורסאו | 1 | 1936/1937 |  |  |
| ספורטקלוב אינדנפנדיינטה | 1 | 1942/1943 |  |  |
| וינדאם | 1 | 1962/1963 |  |  |
| אס וה ווסטה | 1 | 2018/2019 |  |  |
Straatdeuntje

"Straatdeuntje" (בעברית: "קול רחוב") הוא שיר שבוצע על ידי הזמר הבלגי, בוביאן סחופן. השיר ייצג את בלגיה באירוויזיון 1957. השיר נכתב על ידי אריק פרנססן והולחן על ידי הארי פרקין. השיר הושר ראשון בסדר ההופעות של התחרות, ובכך הפך לשיר הראשון שבוצע באותה המהדורה.
רקע

במרכז מילות השיר עומד סחופן שמספר על מנגינה חרישת שנשמעת מקצה הרחוב וגורמת לו לעקוב אחריה ולמצוא אותה. במהלך ביצוע השיר ניתן לשמוע כי סחופן מדמה את המנגינה בצלילי שריקה.
באירוויזיון

ב-3 במרץ 1957, השיר בוצע על ידי סחופן בתחרות האירוויזיון. השיר זכה במקום השמיני עם חמש נקודות (אחת משווייץ, שתיים מגרמניה ושתיים מדנמרק).
הערות שוליים

↑  The 1957 Eurovision Song Contest
↑  Eurovision 1957 Results: Voting & Points
| --- | --- |
בקרת זהויות :  MusicBrainz work: aaf85124-ba64-4d67-9bf5-68ae42bee087
הקלות הבלתי-נסבלת של הקיום

ערך זה עוסק ברומן. אם התכוונתם לסרט אשר נכתב על בסיס הרומן, ראו .
| --- | --- |

 מידע כללי
 מאת:  מילן קונדרה
 שפת המקור:  צ'כית
 סוגה:  רומן 
 הוצאה
 תאריך הוצאה:  1984
 הוצאה בעברית
 הוצאה:  זמורה ביתן
 
הקלות הבלתי-נסבלת של הקיום (בצ'כית: Nesnesitelná lehkost bytí; בצרפתית: L'insoutenable légèreté de l'être) הוא רומן מאת מילן קונדרה שיצא בשנת 1984. העלילה מתרחשת החל מ־1968 בפראג, וממשיכה בז'נבה ובציריך שבשווייץ, ובמקומות נוספים בצ'כיה ובעולם. הרומן מתאר את קשיי החיים של העם הצ'כי ושל אינטלקטואלים בצ'כיה תחת השלטון הסובייטי, לפני ואחרי האביב של פראג והפלישה הסובייטית לצ'כוסלובקיה, תוך השוואת חיים אלה לחייו יוצאי הדופן של גיבור הסיפור, טומאש, לקלות החיים ולאדישות של השווייצרים, ולחיי השמאל תומך הקומוניזם בצרפת. הספר דן גם בנושאים פילוסופיים, כגון עקרון החזרה הנצחית של ניטשה, "שאלת היש" של פרמנידס ומושג הקיטש.
הדמויות העיקריות בספר הן: טומאש, מנתח בעל שם ומרבה נשים שאיבד קשר עם בנו ועם הוריו בעקבות גירושו מהמפלגה הקומוניסטית. מאמר שהוא כותב, שמשווה בין תומכי הקומוניזם, שחלקם הביאו אסון על עמם מתוך תום לב, לאדיפוס המלך, גורם לכך שהוא מאבד את משרתו והופך להיות מנקה חלונות. דמויות חשובות נוספות (הרביעייה של קונדרה) הן תרזה, אשתו של טומאש, צעירה כפרית, חובבת ספרות בעלת היסטוריה משפחתית קשה; סבינה, המאהבת של טומאש, ציירת הסולדת מקיטש; המאהב השני של סבינה, פרנץ, פרופסור מז'נבה.
הספר לא ראה אור בצ'כוסלובקיה, בשל האיסור על פרסום ספריו של קונדרה במדינה (המחבר כבר חי אז מספר שנים בצרפת, ואף נשללה אזרחותו הצ'כוסלובקית). הוא ראה אור לראשונה בתרגום לצרפתית – תרגום שהפך למהדורה הסופית של הטקסט, ושעל פיו תורגם לשפות נוספות. כשנה מאוחר יותר, בשנת 1985, נדפס בשפת המקור בהוצאת 68 Publishers (אנ') בטורונטו - בית הוצאה שייסד הסופר הצ'כוסלובקי הגולה יוזף שְׁקְבוֹרֶצקי (אנ') כדי לפרסם בו ספרות צ'כית של סופרים גולים בשפת המקור (זוהי המהדורה שעל פיה תורגם הרומן לעברית; ראו להלן). אחרי מהפכת הקטיפה החל בית ההוצאה הצ'כי "אטלנטיס" להוציא לאור את כתבי קונדרה, ובמסגרת זו ראה אור לראשונה בצ'כיה גם הרומן "הקלות הבלתי-נסבלת של הקיום" בשנת 2006.
הספר תורגם לעברית על ידי רות בונדי, ויצא לאור בהוצאת זמורה ביתן בשנת 1985. בשנת 1988 עובד הרומן לסרט באותו שם. קונדרה עצמו טען כי הקשר בין רוח הסרט לרוח הרומן רופף, ובעקבות זאת הוא לא איפשר עיבודים קולנועיים נוספים ליצירותיו.
ולדלן קולטון

| --- | --- |
אין תמונה חופשית
 לידה:  1980 (בן 44 בערך) ארצות הברית
 מקום לימודים:  אוניברסיטת תל אביב  אוניברסיטת קליפורניה, ברקלי
 מנחה לדוקטורט:  מיכה שריר
 תלמידי דוקטורט:  Siddhartha Chaudhuri, Sungjoon Choi, Philipp Krähenbühl, Sergey Levine, Qifeng Chen 
 vladlen.info
 תרומות עיקריות
 Adobe Fuse CC  מחקר רשתות קונבולוציה בתחום דימוי חזותי  סימולטורים של מציאות מדומה עבור נהיגה עירונית ורחפנים  OpenBot  שיפור פוטוריאליזם
 
ולדלן קולטון (נולד ב-1980) הוא מדען מחשב ישראלי אמריקאי וחוקר מערכות בינה מלאכותית, שעובד כמדען בכיר בחברת אפל. תחומי המחקר העיקריים שלו הם בינה מלאכותית, ראייה ממוחשבת, למידת מכונה והתאמת-תבניות, ויש לו חלק גם בתחומי הרובוטיקה והנהיגה האוטונומית.
המחקרים והפרסומים של קולטון קשורים לתחומים אלו: רשתות קונבולוציה, הדמיית מציאות, ייצור מראֶה, תיצוּג פוטוריאליסטי, הדמיה של מכוניות אוטונומיות בסביבה עירונית, גרפיקה תלת-ממדית, תנועת רובוטים, ותמרון רחפנים בסביבות משתנות.
קולטון ידוע גם בעבודתו על מערכת שיפור הפוטוריאליזם,
ובביקורת שלו על מדד הירש, מדד נפוץ בקהילה המדעית שבוחן את השפעת עבודת החוקר.
שנים ראשונות והשכלה

ולדלן קולטון נולד בשנת 1980 בקייב, אוקראינה, וגדל בישראל.לאחר שסיים תואר ראשון במדעי המחשב בהצטיינות יתרה בשנת 2000, באוניברסיטת תל אביב, המשיך את לימודיו באוניברסיטה, וסיים בהצטיינות בשנת 2002 את הדוקטורט במדעי המחשב בנושא "מערכים בארבעה ממדים ומבנים קשורים" בהנחיית מיכה שריר. לאחר מכן השלים פוסט-דוקטורט בהנחייתו של כריסטוס פאפאדימיטריו באוניברסיטת קליפורניה בברקלי, שבו ערך מחקר בתיאוריה של מדעי המחשב בין השנים 2002-2005.
קריירה

קולטון מונה לפרופסור עוזר באוניברסיטת סטנפורד בין השנים 2005–2013, ושם הרצה בתחומי מדעי המחשב, גרפיקה ממוחשבת ואלגוריתמים גאומטריים, וגם הנחה דוקטורנטים ופוסט-דוקטורנטים. בתקופה זו זכה קולטון במלגת סלואן למחקר ובפרס הקריירה של הקרן הלאומית למדע.
המחקר של קולטון בסטנפורד תרם לפיתוח טכנולוגיית מידול תלת-ממדי. חברת Mixamo רכשה רישיון לטכנולוגיה מסטנפורד, ומאוחר יותר רכשה אדובי את Mixamo ופיתחה את Adobe Fuse CC – תוכנת גרפיקה ממוחשבת תלת-ממדית שאפשרה למשתמשים ליצור דמויות תלת-ממדיות. בשנת 2014 הצטרף קולטון לחברת אדובי כחוקר.
לאחר שעזב את אדובי, הצטרף קולטון לחברת אינטל. במסגרת תפקידיו באינטל היה מעורב במיזמי מחקר ופיתוח שקשורים למערכות חכמות.
החל מאוגוסט 2021, מכהן קולטון כמדען בכיר בחברת אפל.
מחקר

בחברת אינטל תרם קולטון לפיתוח סימולטורים של מציאות מדומה לרובוטים, לרחפנים, ולנהיגה אוטונומית בסביבה עירונית, תוך שימוש בשיטות של למידה מעמיקה עם חיזוקים בשילוב רשתות נוירוניות בסביבות וירטואליות. רשתות אלה נוצרו במציאות מדומה באמצעות למידה מניסוי וטעייה, ולאחר מכן הועברו ליישום בעולם האמיתי בקרב רובוטים ורחפנים. שיטה זו יושמה על הרובוט ANYmal.
המחקרים שביצעה קבוצת המחקר של קולטון בתחום הנהיגה האוטונומית בסביבה עירונית הובילו לפיתוח פרויקט CARLA בשנת 2017. זהו סימולטור קוד פתוח שמשתמש במנוע הגרפי  Unreal Engine, ומאפשר לבחון טכנולוגיות של נהיגה עצמית בסביבות מציאותיות עם מצבים מסוכנים אקראיים..
בהשראת Google Cardboard פיתח קולטון בשנת 2020 את OpenBot יחד עם המדען הגרמני מתיאס מולר.] זהו פתרון תוכנה שהופך מכשירי אנדרואיד לרובוטים בעלי ארבעה גלגלים המסוגלים לנווט, לעקוב אחר עצמים ולהימנע ממכשולים. הפרויקט שוחרר כתוכנת קוד פתוח עבור יישומי רובוטיקה עם ערכת פיתוח תוכנה ב-GitHub.
קולטון תרם גם להתפתחות בתחומים כמו תיצוּג (rendering) וייצור מראֶה של גרפיקה פוטוריאליסטית בתלת-ממד. בשנת 2021 נבחנה במשחק Grand theft auto 5 שיטה לשיפור הפוטוריאליזם שפיתח קולטון עם חוקרים אחרים באינטל.
ביקורת לגבי מדד הירש

קולטון הביע חשש לגבי אמינותו של מדד הירש, והדגיש את האינפלציה של ערכיו בשל השכיחות של פרסומים עם מספר מחברים שותפים בקהילות מדעיות. ביקורת זו הוצגה בשיתוף עם דוד הפנר.
עבודות נבחרות

Elia Kaufmann, Leonard Bauersfeld, Antonio Loquercio, Matthias Müller, Vladlen Koltun, Davide Scaramuzza, Champion-level drone racing using deep reinforcement learning, Nature, vol. 620, August 2023
Joonho Lee, Jemin Hwangbo, Lorenz Wellhausen, Vladlen Koltun, Marco Hutter; Learning Quadrupedal Locomotion over Challenging Terrain, Science Robotics (2020)
Elia Kaufmann, Antonio Loquercio, René Ranftl, Matthias Müller, Vladlen Koltun, Davide Scaramuzza; Deep Drone Acrobatics, Robotics: Science and Systems (2020)
Manolis Savva, Abhishek Kadian, Oleksandr Maksymets, Yili Zhao, Erik Wijmans, Bhavana Jain, Julian Straub, Jia Liu, Vladlen Koltun, Jitendra Malik, Devi Parikh, Dhruv Batra; Habitat: A Platform for Embodied AI Research, International Conference on Computer Vision (2019)
Chen Chen, Qifeng Chen, Jia Xu, Vladlen Koltun, Learning to See in the Dark, Computer Vision and Pattern Recognition (CVPR), Salt Lake City, UT, June 2018
Bai, Shaojie; Zico Kolter, J.; Koltun, Vladlen (2018). "An Empirical Evaluation of Generic Convolutional and Recurrent Networks for Sequence Modeling". arXiv:1803.01271 [cs.LG].
Zhou, Qian-Yi; Park, Jaesik; Koltun, Vladlen (2018). "Open3D: A Modern Library for 3D Data Processing". arXiv:1801.09847 [cs.CV].
Alexey Dosovitskiy, German Ros, Felipe Codevilla, Antonio López, Vladlen Koltun; CARLA: An Open Urban Driving Simulator, Conference on Robot Learning (CoRL) 2017
F Yu, V Koltun; Multi-Scale Context Aggregation by Dilated Convolutions, International Conference on Learning Representations (ICLR) 2016
Stephan R Richter, Vibhav Vineet, Stefan Roth, Vladlen Koltun; Playing for Data: Ground Truth from Computer Games, European Conference on Computer Vision (ECCV) 2016
Sergey Levine, Vladlen Koltun; Guided Policy Search, International Conference on Machine Learning (ICML) 2013
Philipp Krähenbühl, Vladlen Koltun; Efficient inference in fully connected CRFs with Gaussian edge potentials, Advances in Neural Information Processing Systems (NIPS) 2011
Florida!!!

| --- | --- |
 שיר בביצוע טיילור סוויפט ופלורנס אנד דה משין
 מתוך האלבום The Tortured Poets Department
 יצא לאור:  19 באפריל 2024
 תאריך הקלטה:  2022–2023
 סוגה:  רוק אלטרנטיבי 
 שפה:  אנגלית
 אורך:  3:35
 חברת תקליטים:  ריפבליק רקורדס
 כתיבה:  טיילור סוויפט, פלורנס וולש
 הפקה:  טיילור סוויפט, ג'ק אנטונוף
 
"Florida!!!" (בעברית: "פְלוֹרִידָה!!!") הוא שיר שהוקלט על ידי הזמרת-יוצרת האמריקאית טיילור סוויפט בהשתתפות הלהקה הבריטית פלורנס אנד דה משין. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה השמינית מתוך אלבומה ה-11 של סוויפט, The Tortured Poets Department.